BTS ขัดข้องทุกสาย ชัชชาติ ยืนยันปัญหาเทคนิค-ไม่เกี่ยวการเมือง
ช่วงเช้าวันนี้เกิดเหตุรถไฟฟ้า BTS ขัดข้องทุกเส้นทางเป็นครั้งแรกในรอบ 14 ปี คมนาคมจัดรถเมล์เสริม ขณะที่ผู้บริหาร BTS และ รมว.คมนาคมยืนยันสาเหตุมาจากปัญหาทางเทคนิค24 ธ.ค. 2556 - ตามที่ในช่วงเช้าวันนี้ (24 ธ.ค.) รถไฟฟ้า BTS ทั้งสองเส้นทางขัดข้องไม่สามารถให้บริการทุกสถานีได้นั้น ต่อมา สัมภาษณ์ นายอาณัติ อาภาภิรม ประธานคณะกรรมการฝ่ายจัดการ บริษัท ระบบขนส่งมวลชนกรุงเทพ จำกัด (มหาชน) ซึ่งระบุว่า ประมาณ 12.00 น. หรือเที่ยงวันนี้ คาดว่ารถไฟฟ้าบีทีเอสจะสามารถกลับมาเปิดใช้บริการได้ตามปกติ หลังระบบควบคุมการเดินรถขัดข้อง การให้บริการรถไฟฟ้าทั้งสายสีลม และ สายสุขุมวิท ไม่สามารถใช้การได้ตั้งแต่เวลา 03.00 น. เป็นต้นมา พร้อมขออภัยในความไม่สะดวก ระบุเป็นครั้งแรกในรอบ 14 ปีที่เกิดปัญหาขัดข้องทั้งระบบ นับตั้งแต่เปิดในบริการรถไฟฟ้าบีทีเอสมาด้านชัชชาติ สิทธิพันธุ์ รมว.คมนาคม ได้ ยืนยันว่าปัญหาขัดข้องของ BTS มีสาเหตุทางเทคนิค ไม่เกี่ยวกับการเมือง โดยระบุว่าวันนี้พวกเราคงทราบกันแล้ว ว่าเกิดปัญหากับรถ BTS ทำให้ต้องหยุดเดินทุกสถานี ตั้งแต่เช้ามืดถึงประมาณ 11.00 น. และมีขลุกขลักอีกนิดหน่อยช่วงชิดลมถึงอ่อนนุชตอนเที่ยง และเปิดบริการปกติในช่วงบ่ายครับ ปัญหาอยู่ที่ระบบอาณัติสัญญาน ซึ่งเป็นระบบที่ใช้สื่อสารระหว่างตัวรถ กับเส้นทางและสถานีรถ BTS อยู่ภายใต้การกำกับดูแลของ กรุงเทพมหานคร ครับ ปัจจุบันมีคนโดยสารประมาณวันละ 600000 คน-เที่ยว (รถใต้ดิน 245000 คน-เที่ยว/วัน แอร์พอร์ตลิงค์ 44000 คน-เที่ยว/วัน เรือคลองแสนแสบ 30000 คน-เที่ยว/วัน) ดังนั้น พอ BTS เสีย ทำให้ผู้โดยสารจำนวนมากต้องเปลี่ยนการเดินทางไปทางอื่นผมไปอยู่ที่สถานีรถใต้ดินสวนจตุจักร (สถานี BTS หมอชิต) ตั้งแต่เจ็ดโมงกว่าๆ ครับ พยายามจัดรถเมล์เพิ่ม และ รถเมล์ฟรีวิ่งเสริมไปอนุสาวรีย์ สยาม สีลม ส่วนรถใต้ดิน คิวซื้อตั๋วยาวมากครับ เพราะผู้โดยสาร BTS ไม่ค่อยมีตั๋วเติมเงินของ MRT ทำให้ต้องเข้าคิวซื้อเหรียญรายคน แถวยาวเลยครับปัญหาสำคัญที่พบเมื่อเช้า คือ เรื่องการสื่อสารให้ประชาชนทราบ เพราะหลายๆ คนลงรถเมล์ รถตู้ รถส่วนตัว มาที่จตุจักร โดยยังไม่ทราบเลยว่ารถ BTS หยุดให้บริการ ผมได้สั่งการให้ท่านปลัดนัดประชุมหน่วยงานที่เกี่ยวข้องเมื่อตอนบ่าย เพื่อดูข้อบกพร่อง และให้นำมาแก้ไขต่อไปเท่าที่ผมทราบ เรื่องนี้เป็นปัญหาเทคนิคล้วนๆ ครับ ไม่เกี่ยวกับการเมือง
ช่วงเช้าวันนี้เกิดเหตุรถไฟฟ้า BTS ขัดข้องทุกเส้นทางเป็นครั้งแรกในรอบ 14 ปี คมนาคมจัดรถเมล์เสริม ขณะที่ผู้บริหาร BTS และ รมว.คมนาคมยืนยันสาเหตุมาจากปัญหาทางเทคนิค 24 ธ.ค. 2556 - ตามที่ในช่วงเช้าวันนี้
กทม.,คมนาคม,ชัชชาติ สิทธิพันธุ์,รถไฟฟ้า,รถไฟฟ้า BTS,ระบบขนส่งมวลชน